บุคคลที่เข้าร่วมในการรักษาความปลอดภัยของโปรโตคอลในเครือข่าย Blockchain แบบเฉพาะนั้นจะสามารถได้รับรางวัลที่เรียกว่า “Crypro Reward” สำหรับความพยายามของพวกเขาได้ ซึ่งกระบวนการรักษาความปลอดภัยดังกล่าวเรียกว่า “Crypto Mining” บนอัลกอริธึมที่เรียกว่า Proof-of-Work (PoW) และ Proof-of-Stake (PoS)
Crypto Mining: การขุดคริปโต เป็นกระบวนการของการใช้พลังในการคำนวณหรือประมวลผลผ่านอัลกอริธึม PoW เพื่อตรวจสอบความถูกต้องของธุรกรรมก่อนที่จะถูกเพิ่มลงใน Blockchain ซึ่งทุกครั้งที่นักขุดได้ตรวจสอบบล็อกธุรกรรมเสร็จสิ้นแล้ว เครือข่ายก็จะสร้างคริปโต “บริสุทธิ์” เป็นรางวัล และนักขุดสามารถถือรางวัลดังกล่าวไว้ หรือทำการแลกเปลี่ยนเป็นคริปโตสกุลอื่นหรือสกุลเงินดั้งเดิมก็ได้
Crypto Staking: การเดิมพันคริปโต เป็นกระบวนการที่ผู้ที่ถือคริปโตจะต้องล็อคสินทรัพย์ของตนเองไว้ใน Smart Contract ผ่านอัลกอริธึม PoS เพื่อรับรางวัลจากโปรโตคอล ซึ่งผู้ที่เข้าร่วมกระบวนการนี้จะถูกเรียกว่าผู้ตรวจสอบเครือข่าย โดยทางเครือข่ายจะมอบรางวัลให้แก่ผู้ตรวจสอบสำหรับการเข้าร่วมในระบบนิเวศ ที่มีหน้าที่ช่วยสร้างบล็อกใหม่ให้ผู้ใช้รายอื่นเลือกที่จะเข้ามาเดิมพันได้โดยตรงบนโปรโตคอลดังกล่าว เช่น Cardano, Polkadot, Binance และ Kraken เป็นต้น หรือภายใน Wallet ก็ได้ เช่น Ledger เป็นต้น
Crypto Credit Card & Crypto Debit Card: ทำงานเหมือนกับบัตรรางวัลทั่วไป ที่จะรวมข้อเสนอ “Cashback” หรือ “Point” ให้กับผู้ถือ โดยเมื่อเร็ว ๆ นี้บัตรรางวัลบางส่วนได้มีการออกรางวัลเป็นคะแนนหรือการสะสมไมล์ ที่ไม่ใช่คริปโต แต่อย่างไรก็ตามยังมีบัตรรางวัลอีกที่นำเสนอรางวลัตอบแทนสูงถึง 100% สำหรับการชำระบริการสตรีมมิ่งต่าง ๆ และบริการ Cashback 10% เช่น Crypto.com เป็นต้น
แพลตฟอร์มที่นำเสนอ Crypto Reward: เพื่อเพิ่มความสนใจต่อสาธารณะ แพลตฟอร์มจำนวนมากได้นำเสนอโปรแกรมอ้างอิงเข้ามาเพิ่มเติมเรียกว่า “Affiliate Program” เช่น Binance, Paxos และ Trezor เป็นต้น โดยรางวัลจะแลกผ่านการเชื่อมต่อกับแพลตฟอร์มพันธมิตร ในรูปแบบของโบนัสเพิ่มเติม หรือแม้กระทั่งส่วนลดต่าง ๆ ซึ่งผู้ใช้จะต้องทำการตรวจสอบอย่างสม่ำเสมอ เพื่อให้แน่ใจว่าแพลตฟอร์มเหล่านั้นจะสนับสนุนโครงการที่สร้างขึ้นจากปัจจัยที่มั่นคง